burgasdotpro/wikipedia huggingface dataset:
Delta Cephei

Delta Cephei (δ Cep / δ Cephei) je známa premenná hviezda v súhvezdí Cefeus. Je prototypom premenných hviezd s názvom cefeidy. Jej jasnosť sa mení od 3,6 do 4,3 magnitúd a mení sa aj jej spektrálny typ od F5 do G3. Jej perióda je 5,36634 dní, pričom zjasnenie prebieha rýchlejšie ako návrat do minima.
Priemer tejto hviezdy je 33-krát väčší ako priemer Slnka, ale jej hmotnosť je len 9-násobok slnečnej hmotnosti. Svietivosť delta Cephei je v porovnaní so svietivosťou Slnka priemerne 500-násobná. Tento nadobor bol jednou z prvých objavených premenných hviezd. Zmeny jej jasnosti a farby sú spôsobené pulzovaním vonkajších vrstiev hviezdy, preto ju radíme medzi pulzujúce premenné. Pri maximálnej jasnosti svieti hviezda viac dobiela ako pri minimálnej. V blízkosti delta Cephei rozoznáme už s použitím malého ďalekohľadu vo vzdialenosti 41″ hviezdičku nápadne modravej farby s jasnosťou 7,5 mag.
Cefeida

Cefeida je premenná hviezda vykazujúca veľmi dobrý vzťah medzi periódou premenlivosti a absolútnou svietivosťou. Zmeny jasnosti cefeíd vznikajú kvôli pulzovaniu hviezdy. Prototypom cefeíd je hviezda Delta Cephei a medzi cefeidy patrí aj jedna z najznámejších hviezd, Polárka.
Cefeidy pulzujú periodicky a ich perióda je dlhšia ako jeden deň. Možno ich rozdeliť do dvoch skupín: cefeidy I. typu (alebo tiež klasické cefeidy) sa nachádzajú v špirálových ramenách našej Galaxie. Sú to hviezdy pomerne mladé, nadobry spektrálneho typu F až G, a existuje závislosť medzi ich svietivosťou a periódou. Cefeidy typu II nazývané aj premenné hviezdy typu W Virginis sú omnoho staršie, menej masívne a vyskytujú sa v stredových oblastiach a v hale Galaxie, predovšetkým v guľových hviezdokopách. V porovnaní s klasickými cefeidami s rovnakou periódou premennosti sú o 1,5 – 2 mag slabšie. Cefeidy zohrávajú dôležitú úlohu pri určovaní vzdialeností galaxií a to až do vzdialenosti 6,5 milióna svetelných rokov.
Objav.
10. septembra 1784 Edward Pigott objavil kolísavosť Eta Aquilae, prvého známeho predstaviteľa triedy premenných cefeíd. Avšak klasické cefeidy sú pomenované až podľa hviezdy Delta Cephei, ktorej premennosť objavil John Goodrick o niekoľko mesiacov neskôr.
Vzťah perióda-svetelnosť cefeíd objavila Henrietta Swan Leavittová v roku 1908 na prieskume premenných hviezd v Magellanovom mračne. Toto zistenie publikovala v roku 1912 s ďalšími dôkazmi.
Príklady.
Niektoré veľmi svetlé cefeidy s premenami svetla, dosť veľké na to, aby sa dali rozlíšiť voľným okom vrátane
tak dobre, ako prototyp
Najjasnejšia hviezda, ktorá je cefeidou (a taktiež najbližšia cefeida ku nám), je Polárka zvaná tiež Severka.
Jej perióda má asi štyri dni, ale jej svetelné premeny 1 % sa nedajú rozlíšiť voľným okom. Jej perióda (a priemerná svetelnosť a magnitúda jej premien) sa zmenili asi vtedy, keď boli namerané; čo je pre cefeidy nezvyčajné správanie.
Skupina RA

Skupina RA je literárno-umelecká skupina, ktorá začala fungovať už v roku 1936. Významnejšiu činnosť vyvíjala až po rozpade Skupiny surrealistov v ČSR počas druhej svetovej vojny. Fašizmus považoval surrealizmus za poklesnuté a zakázané umenie, teda aj činnosť skupiny bola nelegálna. 
Na činnosť počas vojny potom nadviazali aktivity v rokoch 1945–1948, kedy skupina kládla dôraz na princípy surrealizmu vychádzajúceho z úvodných myšlienok. Skupina RA nikdy celkom neprijala takzvaný čistý psychický automatizmus.
Po roku 1948 skupina pôsobila znovu v ilegalite, pretože socializmus označil surrealizmus za ideovo pomýlený smer. Napriek tomu skupina zvládla svoje pôsobenie aj počas socializmu a dá sa o nej povedať, že zachraňovala česť česko-slovenského umenia predovšetkým v rokoch 1949–1956.
Iva Hercíková

Iva Hercíková (* 2. november 1935, Pardubice – † 27. január 2007, Praha) bola česká spisovateľka, autorka niekoľkých desiatok románov, noviel a niekoľkých scenárov.
Iva Hercíková, rodená Vodňanská, sa narodila v Pardubiciach a po maturite na gymnáziu v Liberci roku 1954 vyštudovala dramaturgiu a divadelnú vedu na pražskej DAMU (štúdium skončila v roku 1958).
V roku 1986 emigrovala s druhým manželom Jiřím Pickom najprv do Nemecka a roku 1987 pokračovali do USA. Najprv sa usadili na Floride a potom na desať rokov na Manhattane v New Yorku. Českého občianstva sa ale Hercíková nikdy nevzdala.
Po Nežnej revolúcii roku 1989 žila niekoľko mesiacov v Prahe, ale definitívne sa do Česka vrátila až v roku 2000, kde žila striedavo v Prahe a v Harrachove.
Dimmu Borgir

Dimmu Borgir je nórska blackmetalová hudobná skupina pochádzajúca z Osla. Za vznikom v roku 1993 stojí pôvodná zostava: Shagrath, Silenoz a Tjodalv. Tí vydali o rok na to svoje prvé demo pod názvom "Inn I Evighetens Mørke".
Názov kapely.
Dimmu Borgir, „dim-mu bor-gír“, ľahko preložené ako „Temný Zámok“ je v skutočnosti miesto východne od Mývatn-u na Islande. Je tvorené rozsiahlymi nezvyčajne tvarovanými lávovými poľami na ktorých sa nachádzajú rôzne jaskynné a skalové formácie. V islandskom folklóre je táto oblasť ponímaná ako spojenie medzi Zemou a peklom.
R Hydrae

R Hydrae je premenná hviezda typu Mira v súhvezdí Hydra. Jej jasnosť bežne varíruje medzi magnitúdami 5 až 9. Vo vzdialenosti 21,6″ má sprievodcu s magnitúdou 12,5
Maia (hviezda)

Maia alebo 20 Tauri je štvrtá najjasnejšia hviezda v otvorenej hviezdokope Plejády (M45) v súhvezdí Býk.
Má zdanlivú hviezdnu veľkosť +3,87 magnitúdy a patrí do spektrálnej klasifikácie B8III. Od Zeme je vzdialená približne 360 svetelných rokov.
U Maii nastávajú, rovnako ako u ostatných hviezd Plejád, príležitostne zákryty Mesiacom.
Pomenovaná je po mytologickej Maie, dcére Titana Atlanta. S Diom splodila božského posla Herma.
Let asfaltového holuba

Let asfaltového holuba () je slovenský film. 
Psychologický film o človeku, ktorého živelný talent a chlapčenské sny o filmovej práci sa rozplynú nad ostrím mäsiarskeho stola.
Atlas (hviezda)

Atlas (postava z gr. mytológie) alebo 27 Tauri je trojhviezda v súhvezdí Býk a člen otvorenej hviezdokopy Plejády. Má zdanlivú jasnosť 3,62m. Patrí do spektrálneho typu B8, do triedy svietivosti III. Na oblohe vo vzdialenosti 0,6" od seba má sprievodcu, spektroskopickú dvojhviezdu zdanlivej jasnosti 8m. Vzdialenosť od Zeme je 381 ly.
Pleione (hviezda)

Pleione alebo 28 Tauri je hviezda v súhvezdí Býk a člen otvorenej hviezdokopy Plejády.
Jasnosť hviezdy sa mení od 4,83 do 5,38 magnitúdy. Je vzdialená približně 422 svetelných rokov od Zeme.
Vtáčia chrípka

Vtáčia chrípka alebo aviárna chrípka alebo aviárna influenza je infekčné ochorenie vtákov spôsobené chrípkovým vírusom A, ktorý však môže nakaziť aj niektoré druhy cicavcov, vrátane človeka. Prvýkrát ho identifikovali v Taliansku pred viac ako 100 rokmi a v súčasnosti sa vyskytuje celosvetovo.
Všetky vtáky sú vnímavé voči infekcii, aj keď niektoré druhy sú odolnejšie ako iné. Infekcia spôsobuje u vtákov široké spektrum príznakov, od mierneho priebehu až po vysoko nákazlivé a rýchlo smrtiace ochorenie. Táto forma je známa aj ako HPAI - "higly pathogenic avian infleunza" (vysoko patogénna vtáčia chrípka). Je pre ňu charakteristický rýchly nástup, ťažký priebeh choroby a rýchla smrť, kde mortalita sa blíži až k 100 %.
Etiológia.
Sťahovavé vodné vtáctvo a hlavne divé kačky sú prírodným rezervoárom vtáčej chrípky a zároveň sú tieto vtáky aj najviac odolné voči infekcii. Domáca hydina je mimoriadne vnímavá k nákaze.
Kmeň H5N1 vírusu vtáčej chrípky, ktorý sa objavil v roku 1997 bol identifikovaný ako najpravdepodobnejší zdroj budúcej chrípkovej pandémie. Zatiaľ však nedošlo k potvrdeniu jeho prenosu z človeka na človeka, všetky obete sa s najväčšou pravdepodobnosťou nakazili priamo od vtákov. Riziko spočíva v možnej mutácií tohto kmeňa, ktorý sa tak môže stať vysoko prenosným aj z človeka na človeka, rovnako ako klasická chrípka.
Okresné blues

Okresné blues (angl. "District Blues") je slovenský film. 
Príbeh z leta 1986 zachytavajúci svet amatérskych folkových muzikantov, ktorí bojujú s okresnými funkcionármi strany.
Elektrochemický článok

Elektrochemický článok alebo elektrolytický článok môže byť:
Elektrolytický článok môže byť aj: (v zmysle IEC) zariadenie meniace elektrickú energiu na chemickú, synonymum: elektrolyzér [v širšom zmysle], pozri elektrolytický článok (elektrolyzér)
Vysočany (okres Bánovce nad Bebravou)

Vysočany sú obec na Slovensku v okrese Bánovce nad Bebravou.
Čierny trpaslík

Čierny trpaslík je zvyšok hviezdy o veľkosti Slnka, z ktorej ostal biely trpaslík a postupne sa ochladil na teleso, ktoré emituje iba žiarenie čierneho telesa. V súčasnosti nie je známy žiadny čierny trpaslík v našom vesmíre, pretože vesmír neexistuje dostatočne dlhú dobu na to, aby nejaký vznikol.
Modrý obor

Modrý obor je hviezda spektrálneho typu O alebo B s hmotnosťou aspoň 18 hmotností Slnka. Tieto hviezdy sú veľmi horúce, majú veľkú absolútnu magnitúdu a emitujú modré viditeľné svetlo. Modrým obrom je napríklad hviezda Adara.
Červený nadobor

Červený nadobor je obrovská hviezda spektrálneho typu M. Je jedným zo záverečných štádií vývoja veľmi hmotných hviezd. Príkladom červeného nadobra je Antares a Betelgeuse.
Červené nadobry vznikajú z hmotných hviezd hlavnej postupnosti po vyhorení vodíkových zásob v ich jadrách. Po vyhorení vodíka sa povrchové vrstvy týchto hviezd začnú rozpínať, pričom hviezda najprv prejde do štádia červeného obra a až potom do štádia nadobra. Nadobor má priemer niekoľkostonásobne väčší než Slnko, ale jeho vonkajšie vrstvy sú extrémne riedke. Kvôli nízkej povrchovej teplote svieti červeným svetlom. V jadre nadobra môže prebiehať spaľovanie ťažších prvkov až po železo. Nadobry nakoniec môžu zaniknúť ako supernovy.
Modrý nadobor

Modrý nadobor je nadobor spektrálneho typu O.
Tieto hviezdy sú extrémne horúce a jasné, s povrchovou teplotou od 20 000 do 50 000 °C. Ich hmotnosť je obyčajne od 10 do 50 hmotností Slnka na HRD a ich priemer dosahuje 1 000 priemerov Slnka. Sú to veľmi zriedkavé hviezdy a patria medzi najhorúcejšie a najjasnejšie v známom vesmíre.
Z modrého nadobra sa môže stať červený nadobor, ak sa jadrová reakcia z akéhokoľvek dôvodu spomalí.
Príkladomi modrého nadobra viditeľného aj voľným okom sú Alnitak (najjasnejší modrý nadobor pozemskej oblohy), Zeta Puppis, mí Normae, Alfa Camelopardalis alebo viditeľná zložka sústavy Cygnus X-1.
Domitius Ulpianus

Domitius Ulpianus (asi 170 – 228) bol rímsky právnik pochádzajúci z fenického Tyru, autor početných právnických spisov spadajúcich do rokov 211 – 222. 
Život.
Ulpianus sa objavuje v doložených záznamoch po prvý raz ako jeden zo žiakov Papiniana a člen poradného výboru ("consilium principis") cisára Septimia Severa. Za vlády jeho syna, Caracallu dosiahol funkciu cisárskeho úradníka zodpovedajúceho za požiadavky vznášané na dvore ("magister libellorum"). Počas vlády cisára Heliogabala (218 – 222) bol nútený zdržiavať sa mimo Ríma, ale cisár Alexander Severus ho roku 222 rehabilitoval a neskôr z neho urobil svojho hlavného poradcu a veliteľa prétorianskej gardy. Obmedzenie výsad, ktoré udelil prétoriánom cisár Heliogabalus, vyvolalo napätie medzi príslušníkmi gardy a ich veliteľom, a to viedlo roku 228 k jeho zavraždeniu.
Dielo.
Ulpianus je považovaný za jedného z pätice vrcholových právnikov antiky. Jeho dielo tvorilo významný prameň neskorších zákonníkov, "Codex Theodosianus" a "Codex Iustinianus".
Licitačný systém

Licitačný systém je súborná zostava dohôd týkajúcich sa bridžovej licitácie, ktorá umožňuje dôkladné popísanie sily listov a ich rozlôh. Licitačný systém je kódovaný jazyk, ktorým si partneri vymieňajú informácie o svojich listoch (kartách ktoré majú v rukách). Na základe takto získaných informácií môže pár vylicitovať optimálny alebo aspoň k optimu sa blížiaci záväzok. V širšom slova zmysle sú súčasťou licitačného systému aj markovanie a výnosy. Výmena informácií je verejná, znamená to, že súperom musíme vysvetliť, čo sme sa na základe licitácie o partnerovi dozvedeli. Nemusíme a nemali by sme im poskytnúť informáciu, ktorú sme vydedukovali na základe vlastného listu.
Typológia licitačných systémov.
Licitačné systémy sa delia na:
Prirodzené licitačné systémy sú také, v ktorých sa takmer nevyskytujú umelé hlášky. Väčšinou majú len jedno umelé otvorenie, týkajúce sa veľmi silného listu.
Umelé licitačné systémy sú také, v ktorých prevažujú umelé hlášky. 
Vysokoumelé systémy sú celé postavené na umelých hláškach. Obrana voči nim je bez znalosti systému súperov a prípravy naň obťažná. Na bežných turnajoch sú vysokoumelé systémy v súčasnosti zakázané. 
Zoznam najrozšírenejších licitačných systémov.
Slovenské licitačné systémy.
Na Slovensku bol donedávna najrozšírenejším systémom Precision, v súčasnosti je to asi SAYC.
Každý pár si môže licitačný systém prispôsobiť svojmu naturelu. Niektoré páry sa pokúšajú vyvinúť vlastný licitačný systém.
Ondrej Jariabek

Ondrej Jariabek (* 20. február 1908, Kráľova Lehota – † 3. február 1987, Bratislava) bol slovenský herec a ľudový rozprávač známy ako Sváko Ondro. 
Narodil sa v rodine Ondreja Jariabka a jeho manželky Zuzany rodenej Lenkovej. V roku 1927 absolvoval štúdium na učiteľskom ústave v Spišskej Novej Vsi. Bol učiteľom v Čadci (1927 - 1939) a v Prešove (1939 - 1941). Popri práci sa venoval ochotníckemu divadlu. Od roku 1941 bol členom SND (s výnimkou rokov 1947 - 1948, keď sa venoval filmovej réžii). Od roku 1980 na dôchodku. V rokoch 1950 - 1953 pôsobil ako pedagóg odborného divadelného kurzu (ODK) v Bratislave. Účinkoval v rozhlase (sváko Ondro) aj v televízii. V roku 1950 sa pokúsil o filmovú réžiu komédiou z dedinského prostredia Kozie mlieko (spolu s Bořivojom Zemanom). 
Autor dvojdielnych memoárov "Z pastierčaťa herec" (1988).
MOSCITO

MOSCITO (akronym z anglického "Major Oriented Strong Club") je licitačný systém vypracovaný Austrálčanmi Paulom Marstonom a Stephenom Burgessom.
V prvej verzii systém vyzeral nasledujúco, otvorenia na 1 a 2 mieste:
 Pas 0-5 HCP V nevýhodných stavoch hier 6-9, ak hráč nemá rozlohu najmenej 5-4
 1♣ 15+ HCP Ľubovoľná rozloha
 1♦ 10-14 HCP Rozloha bez drahého štvorlistu
 1♥ 10-14 HCP 4+♦, najviac tri piky, možnosť dlhšej lacnej farby (tzv. canapé)
 1♠ 10-14 HCP 4+♠, najviac 3 srdcia, možná dlhšia lacná farba
 1BT 10-14 HCP Najmenej po štyri karty v oboch drahých farbách, rozloha nemusí byť pravidlená
 2♣ 6-9 HCP Rozloha ľubovoľná s výnimkou rozlôh ktoré možno ukázať hore uvedenými
 otvoreniami
 2♦ 6-9 HCP Hajmenej po štyri karty v kárach a srdciach (najmenej 5-4 v druhej hre)
 2♥ 6-9 HCP 4+ srdcia 4+ piky (najmenej 5-4 v druhej hre)
 2♠ 6-9 HCP 4+ piky 4+ trefy (najmenej 5-4 v druehj hre)
 2BA 6-9 HCP 4+ trefy a 4+ kára (najmenej 5-4 v druhej hre)
Na 3 a 4 mieste (po pase partnera) 1♣ ukazuje 17+ HCP, otvorenia na prvom stupni majú silu 12-16 HCP.
V ďalšej licitácii po všetkých otvoreniach je používaná relayová schéma - Symmetric Relay. Treba spomenúť, že na začiatku "MOSCITO" vznikol ako Systém Slabých Otvorení, ale systémové obmedzenia Svetovej bridžovej federácie spôsobili, že bol prerobený na systém silného trefu. Na medzinárodnej scéne "MOSCITO" debutoval na Majstrovstvách Sveta v Perthe v roku 1989.
Neskôr vzniklo množstvo verzií systému MOSCITO: Moscito Byte, German Moscito, Honeymoon Moscito, Moscito-D, Newlands Moscito, Diamond Spade a iné.
Programmed input/output

Programmed input/output (PIO) je pôvodná metóda prenosu dát cez zbernicu IDE/ATA. Prenos medzi zariadeniami a systémom kompletne ovládal procesor (CPU). PIO využíva niekoľko základných prenosových rýchlosti, ktoré sa tiež nazývajú PIO módy (angl. "PIO modes").
V polovici 90-tych rokov bol PIO najpoužívanejší spôsob prenosu dát z pevných diskov. Zo začiatku PIO poznal 3 pomalšie rýchlosti, ktoré sa stali štandardom ATA, neskôr pribudli ďalšie 2 rýchlosti, ktoré už boli súčasťou ATA-2.
Časom sa začal aj vyvíjať ďalší PIO mod 5 s prenosovou rýchlosťou 22 MB/s, ale nikdy nebol implementovaný do IDE/ATA zberníc, lebo v tom čase prišiel na trh rýchlejší Ultra DMA mód 2 s prenosovou rýchlosťou 33 MB/s.
Rýchlejší mód sa považoval za lepší, lebo mal rýchlejšiu synchronizáciu čo predstavovalo rýchlejší prenos dát. V skutočnosti však boli pevné disky omnoho pomalšie. Vtedy cenovo výhodné pevné disky, ktoré sa pripájali na zbernicu ISA nemohli využívať ani PIO módy 3 a 4, lebo im to nedovoľovala pomalá prenosová rýchlosť zbernice.
Prenos bol riadený procesorom a nebolo výhodné ho zaťažovať zvýšenými nárokmi na rýchlosť zbernice, lebo sa musel starať o vykonávanie inštrukcií. Preto PIO dobre fungovalo pre pomalé zariadenia ako napríklad klávesnica, myš, modem a nie pre zariadenia ako harddisky. PIO bol výhodný len pre nenáročné aplikácie a jednoúlohové operačné systémy. Pri prenose väčšieho množstva dát bol procesor dočasne blokovaný, preto ho časom nahradili DMA módy a neskôr Ultra DMA.
Každý IDE kanál podporuje 2 zariadenia, jedno ako master a jedno a slave. Nové systémy dovoľovali používať týmto zariadeniam rozdielne rýchlosti, o čo bolo funkciou chipsetu a BIOSu. Keď nebola tato možnosť podporovaná tak oba zariadenia komunikovali rovnakou rýchlosťou.
Acol

Acol je anglický licitačný systém. Acol bol zostavený v malom londýnskom bridžovom klube sídliacom na ulici „Acol Street“. Jeho hlavnými autormi boli Maurice Harrison-Gray, Iain Macleod, J. C. H. Marx, Terence Reese a S. J. Simon.
Acol je veľmi jednoduchý a prirodzený systém, existuje v ňom veľmi málo forsujúcich sekvencií. V každej farbe sa otvára so štvorlistami. V pôvodnej podobe charakteristickou a unikátnou vlastnosťou Acolu bolo to, že sila otvorenia 1BT bola rozličná podľa stavu hier - v prvej hre sa otváralo 1BT so silou 13-15 HCP (neskôr 12-14), a v druhej hre 16-18 (neskôr 15-17). V súčasnom Acole väčšina párov používa slabý 1BT bez ohľadu na stav hier.
V originálnom systéme 2♣ boli umelé a forsujúce do celej hry, otvorenia 2♦/♥/♠ boli silné, prirodzené a forsujúce na jedno kolo, 2BT ukazovali silný a rovnovážny list. V súčasných verziách Acolu sa najčastejšie používajú iba dve silné otvorenia - 2♣ je umelé a ukazuje "silné dva" v ľubovoľnej farbe a 2♦ sú umelým príkazom do celej hry, otvorenia na druhom stupni v drahej farbe sú najčastejšie rezervované na ukázanie "slabých dvoch", ale vyskytujú sa aj iné verzie tohto systému.
V rannej hmle

V rannej hmle (angl. "In the Morning Fog") je slovenský film. 
Kriminálny príbeh z obdobia konca komunistického režimu o kriminalistovi, ktorý je podozrivý z vraždy mladého dievčaťa.
SAYC

SAYC (akronym zo "Standard American Yellow Card") je populárny americký licitačný systém.
Vznikol na základe amerických prirodzených systémov (predovšetkým na základe systému Gorena). "SAYC" je propagovaný ACBL.
Otvorenie v lacnej farbe s trojlistom (tzv. „lepšia lacná“), v drahej farbe s päťlistom, silné 1BT, umelé a forsujúce 2, otvorenia 2// sú najčastejšie používané na ukázanie slabých listov s dlhou farbou, 2BT ukazujú pravidelný list so silou 20-22 HCP.
"SAYC" používa mnoho populárnych konvencií, ako Stayman, Blackwood, 2BT Jacoby a iné.
SAYC je pokladaný za "de facto" štandard používaný pri hraní bridžu na Internete, hoci Francúzi používajú radšej vlastný prirodzený systém – SEF.
Gemini (film)

Gemini je slovenský film natočený podľa prózy Alty Vášovej "Blíženci z Gemini".
Vedecko-fantastický príbeh o deťoch, ktoré náhodne spoznajú neznámych mimozemšťanov.
Seal

Seal, vlastným menom Seal Henry Olusegun Olumide Adelo Samuel, (* 19. február 1963, Londýn, Spojené kráľovstvo) je britský soulový spevák.
Jeho otec Adebisi Samuel je nigérijský imigrant a matka Francis Samuelová je Brazílčanka. V detstve ho postihla autoimunitná choroba lupus erythematosus, ktorá mu spôsobila charakteristické jazvy na tvári. Po ukončení povinnej školskej dochádzky začal študovať architektúru a strojárstvo.
Kruté radosti

Kruté radosti (angl. "Cruel Joys") je slovensko-český film. Je to príbeh o pokušení, tajomstve a bezradnosti v hľadaní lásky.
Anjel milosrdenstva

Anjel milosrdenstva (angl. "The Angel of Mercy") je prvý slovensko-český film po rozpade spoločného štátu.
Komorný príbeh lásky mladej vdovy po dôstojníkovi k tajomnému vojnovému zajatcovi odohravajúci sa počas prvej svetovej vojny.
Frisbee

Frisbee je disk nazývaný aj lietajúci tanier, určený na rôzne športové, rekreačné či zábavné využitie. Tvar disku je aerodynamický, prispôsobený na hádzanie, let a chytanie. 
História.
Frisbee pochádza z USA. "Fred Morrison" so svojou budúcou manželkou Lucile v roku 1938 ponúkali za 25 centov na pláži v Santa Monica na hádzanie panvice na vyprážanie. V roku 1954 Morrison založil vlastnú firmu, ktorá obchodovala s "lietajúcimi tanierami" vyrobenými z polypropylénu vo firme Southern California Plastics. V roku 1955 zistil, že sa dajú vyrábať aj lacnejšie a navrhol model "Pluto Platter", ktorý nebol z polypropylénu a stal sa prototypom dnešných diskov. 23. januára 1957 predal práva firme Wham-O a v roku 1958 získal patent (U.S. Design Patent D183,626) na tento produkt. Firma Wham-O zmenila názov "Pluto Platter" na "frisbee" z marketingových dôvodov. Názov Frisbee pochádza z "Frisbie Pie Company of Bridgeport, Connecticut", ich obaly na koláče si študenti Columbia High School hádzali podobne, ako dnešné "Frisbee". Frisbee je teda obchodná značka Wham-O ale termín sa ujal na opis skoro akéhokoľvek, zvyčajne plastového lietajúceho taniera (disku na hádzanie). Frisbee je zároveň názov hier a športov, v ktorých sa používa Frisbee (Frisbee športovci na Slovensku aj inde uprednostňujú názov disk namiesto tanier). 
Frisbee hry a športy.
Podobne ako iné herné náčinie (lopta a pod.) sa aj frisbee využíva pri najrôznejších hrách. Tie sa delia na tímove a individuálne. 
tímové sú:
individuálne:
Ihrisko

Ihrisko je miesto určené na realizovanie určitého športu alebo hry. V pravidlách sú väčšinou presne určené tvary a rozmery ihriska a často aj jeho povrch a ďalšie parametre. Okrem hracej plochy sa na ihrisku často nachádzajú ďalšie predmety či zariadenia potrebné pre príslušnú hru (bránky, sieť atď.).
Tvary.
V rôznych športoch sa používajú rôzne tvary hracích plôch, veľmi častý je prostý obdĺžnik (napr. futbal, volejbal, basketbal, tenis,nohejbal, americký futbal, …, v ľadovom hokeji má zaoblené rohy), v iných športoch má ihrisko tvar oválu (austrálsky futbal), kruhové výseky (bejzbal, softbal) atď. V niektorých prípadoch ihrisko nemá predpísaný tvar a používa sa vymedzená len mierne upravená oblasť prírody (napr. paintball, golf, petank), takže každé ihrisko je iné.
Okraje hracej plochy sú spravidla na hracej ploche vyznačené čiarami či inými značkami, rovnako aj prípadné ďalšie významné miesta podľa pravidiel príslušnej hry.
Povrch.
Povrch hracej plochy je takisto rôzny. Možno využívať tak prírodný povrch (tráva, piesok, hlina), ako aj rôzne varianty umelých povrchov od antuky či škváry cez umelú trávu po rôzne druhy plastov (v telocvičniach niekedy aj drevené parkety).
Akronym

Akronym ("gr." akrón = okraj, koniec; onyma = meno) je slovo, prípadne názov zložený zo začiatočných písmen alebo slabík viacerých slov.
Akumulátor energie

Akumulátor energie alebo zásobník energie je technické zariadenie na uchovávanie energie; elektrickej (kondenzátor, sekundárny elektrochemický článok), tepelnej (napr. zásobník pary, boiler), vodnej energie (akumulačná prečerpávacia elektráreň), mechanickej (napr. pružina, závažie, zotrvačník) a pod.
V oblasti elektriny sú najznámejšie elektrochemické akumulátory (pozri sekundárny elektrochemický článok), ale akumulátory elektrickej energie môžu pracovať aj na iných princípoch. 
Známy je aj priemyselný princíp akumulácie energie do potenciálnej energie vody v prečerpávacích elektrárňach. V prípade, že elektrina slúži k výrobe tepla, dá sa akumulovať aj vytvorené teplo. Na tomto princípe je založené akumulačné vyhrievanie alebo bojler.
Kto chytá draka

Kto chytá draka je film režiséra Joela Schumachera z roku 2003 nakrútený podľa skutočného príbehu novinárky Veroniky Guerinovej.
Edmund Allenby

Edmund Henry Hynman Allenby, 1. vikomt z Allenby (* 23. apríl 1861 – † 14. máj 1936) bol britský maršal, ktorý sa preslávil v druhej fáze prvej svetovej vojny, v ktorej ako vrchný veliteľ Egyptského expedičného zboru (1917-1918) viedol britské jednotky v bojoch proti Osmanskej ríši v Afrike a Ázii. Počas týchto rokov celkom ovládol kľúčové oblasti Blízkeho Východu (najmä Palestínu a Sýriu) a úplne deklasoval turecké jednotky pôsobiace na tejto fronte. 
Po vojne získal v roku 1919 hodnosť poľného maršala a bol mu udelený dedičný titul vikomt z Allenby. Je považovaný za jedného z najlepších dohodových veliteľov prvej svetovej vojny.
V centre Tel Avivu je po ňom pomenová ulica.
Trh s dievčatami

Trh s Dievčatami (Leányvásár) je opereta, ktorú skomponoval Viktor Jacobi. Premiéra sa konala 14. novembra 1911 v Király Színház v Budapešti. Libreto napísali Ferenc Martos a Miklós Bródy. Opereta bola prvým veľkým medzinárodným úspechom autora.
Obsah.
I. dejstvo.
V dedine neďaleko San Francisca sa koná “trh s dievčatami”. Je to deň, keď farmári dávajú svoje dcéry na vydaj. Podľa tradície, dievča ktoré dá košom každému nápadníkovi dajú na jeden deň za ženu najposlednejšiemu chalanovi z dediny a musí s ním celý večer pretancovať. Na trh prichádza aj milionár Harrison s dcérou Lucy a je to ona, kto každého odmietne, pretože má už nápadníka, mladého grófa Fritza Rottenberga. Aj ona musí dodržať tradíciu a vyberú jej Toma Miglesa. Tom Migles je v skutočnosti skrachovalý podnikateľ, ktorého zničil práve Harrison. Vymyslí pomstu a podplatí šerifa, aby ich zosobášil právoplatne. Keď sa Harrison dozvie, že manželstvo je platné, snaží sa presvedčiť, aby sa Tom vzdal Lucy a podali žiadosť o rozvod. Tom odmietne ale dovolí Lucy ešte ísť na pár týždňov domov.
II. dejstvo.
Harrisonovci a Rottenbergovci sa snažia ujsť pred Tomom na jachte, ale vysvitne, že Tom je jedným z ich kuričov. Naďalej sa odmieta Lucy vzať, teraz už aj preto, že už sa do seba zaľúbili. Rottenbergovci sa pokúsia Toma zdiskreditovať tak, že ho oblečú do fraku a chcú dokázať, že neobstjí ako gentleman. Omyl však rýchlo vyjde najavo – Tom má skvelé chovanie a čoskoro aj prezradí, že on je pôvodným menom Feetwood, ktorého Harrison priviedol na mizinu a že z pomsty podplatil šerifa, aby ho zosobášil s Lucy. Nestihne však už vysvetliť, že sa medzitým do Lucy zamiloval, lebo ona zranená vyhlási, že si vezme mladého Rottenberga.
III. dejstvo.
Pripravuje sa svadba Rottenberga a Lucy. Rottenberg však nie je príliš nadšený, lebo na jachte sa zamiloval do komornej Bessy a pred dvoma dňami si ju aj tajne vzal za ženu. Nakoniec sa to musí prevaliť a Lucy je opäť voľná. Tom ju presvedčí, že ju má skutočne rád.
Jakarta EE

Jakarta EE (predtým Java Platform, Enterprise Edition, skr. Java EE resp. Java 2 Enterprise Edition, skr. J2EE) definuje štandard pre vývoj komponentovo-orientovaných mnohovrstvových podnikových aplikácií a informačných systémov, ktoré sú dobre prenositeľné, škálovateľné a integrovateľné so staršími aplikáciami v jazyku Java.
Zahŕňa technológie ako JavaServer Pages, JavaServer Faces, Servlets, JDBC, EJB a ďalšie.
Atmosféra (jednotka)

Atmosféra je zastaraná jednotka tlaku, označuje sa atm. Jedna atmosféra je približne rovná normálnemu tlaku vzduchu, čo je 1013,25 hPa.
Prevodné vzťahy.
1 atm = 101 325 Pa = 101,325 kPa = 0,101325 MPa = 760 torr
Boltzmannova konštanta

Boltzmannova konštanta vyjadruje vzťah medzi termodynamickou teplotou a priemernou relatívnou kinetickou energiou častíc plynu. Nachádza sa v definícii jednotiek kelvin a a plynovej konštanty a takisto vo vzťahoch pre žiarenie absolútne čierneho telesa a Boltzmannovho vzťahu pre entropiu. Má jednotky energie delené teplotou, teda rovnaké ako entropia. Po redefinícii SI jednotiek z roku 2019 je to jedna z definujúcich konštánt, ktoré majú presnú definíciu. Boltzmannova konštanta je definovaná ako presne formula_1.
Bola pomenovaná po rakúskom fyzikovi Ludwigovi Boltzmannovi, ktorý sa významne podieľal na rozvoji štatistickej fyziky, kde táto konštanta hrá kľúčovú úlohu.
Značka a hodnota.
Značka: formula_2 alebo formula_3
Hodnota: formula_1
Vynásobením Boltzmannovej a Avogadrovej konštanty dostaneme univerzálnu plynovú konštantu, ktorá udáva to isté pre látkové množstvo jedného molu.
Stupeň Rankina

Stupeň Rankina (označovaný °R) je zastaraná jednotka teploty, ktorú v roku 1859 vytvoril škótsky inžinier a fyzik William John Macquorn Rankine. Symbol °R sa tiež používa pre stupeň Réaumura.
Základným bodom stupnice je teplota absolútnej nuly, ktorej je priradená hodnota 0 °R. Jeden stupeň Rankina odpovedá rovnakému rozdielu teploty ako 1 stupeň Fahrenheita, ale 0 °R je −459.67 °F. Teplota topenia vody odpovedá hodnote 491.67 °R.
Carltheater

Divadlo Carltheater (do roku 1847 Leopoldstädter Theater) bolo divadlo, ktoré sa nachádzalo v 2. viedenskom obvode v ulici Praterstraße 31.
Dejiny.
Toto divadlo dal postaviť Karl von Marinelli a otvorené bolo v roku 1781 pod názvom "Leopoldstädter Theater". Zameriavalo sa na prózy a hudobné diela. V roku 1838 budovu kúpil Carl Carl (pôvodom z Krakova), ktorý v tom čase viedol aj konkurenčné divadlo Theater an der Wien.
Pôvodné divadlo Leopoldstädter Theater bolo prebudované a znovu otvorené 10. decembra 1847 pod novým názvom "Carltheater". Johann Nepomuk Nestroy viedol divadlo Carl Theater v rokoch 1854 – 1860. Počas toho obdobia priniesol do Viedne nový žáner Offenbachove operety. Prvé diela boli vlastne ukradnuté, keďže ochrana autorských práv v tom čase v podstate nefungovala a už vôbec nie na medzinárodnej úrovni.
Nové Offenbachove diela mali vo Viedni úspech, čo viedlo Franza von Suppé k tomu, aby žáner prevzal a prispôsobil viedenskému publiku. Svetové premiéry významných Suppého operiet Krásna Galatea, Fatinitza aj Boccaccio sa konali v divadle Carltheater. Aj ďalšom období sa v divadle Carltheater konali viaceré svetové operetné premiéry ako napríklad Johann Strauss ml. – Viedenská krv, Franz Lehár – Drotár alebo Cigánska láska, Oscar Straus – Ein Waltzertraum a iné. Hlavným centrom operety sa ale postupne stalo Theater an der Wien.
V roku 1929 bolo divadlo Carltheater zavreté kvôli finančným ťažkostiam. Budova divadla bola v roku 1944 silne poškodená bombardovaním a preto ju v roku 1951 úplne odstránili. Dnes sa na mieste pôvodného divadla nachádza moderná administratívna budova.
Terabajt

Terabajt (skratka "TB", ) je jedna z jednotiek kapacity pamäťových médií.
Definícia.
1 terabajt = 1012 bajtov.
V minulosti bola jednotka terabajt používaná vo význame 240 bajtov (1024 gigabajtov). V súčasnosti sa ale presadzuje trend používania jednotky "TiB" (tebibajt) pre 1 024 GiB, aby mohla predpona "tera" (TB) zostať chápaná ako 1 000 gigabajtov.
Tepelná vodivosť

Tepelná vodivosť (alebo zriedkavo: "vodivosť tepla") môže byť:
Krakovanie

Krakovanie je tepelné a tlakové štiepenie uhľovodíkov z ropy s dlhým reťazcom ich molekúl a s vysokou teplotou varu na zmes nenasýtených a nasýtených uhľovodíkov s kratším reťazcom a nižšou teplotou varu. Krakovaním sa spracúva petrolej na benzín zahrievaním pri teplote 400 – 600 °C. Hexadekán (zložka petroleja) sa rozkladá na oktán a oktén zložky benzínu.
Nukleón

Nukleóny je spoločné označenie pre protóny a neutróny, teda častice tvoriace jadro atómu.
Patria medzi baryóny. Protóny a neutróny tvoria nábojový multiplet (presnejšie nábojový „dublet“,keďže sú to dve častice) a majú zložitú vnútornú stavbu.
Oktánové číslo

Oktánovým číslom (OČ) sa hodnotí odolnosť benzínu (a iných palív pre zážihové motory) proti detonačnému spaľovaniu. Čím je vyššie oktánové číslo, tým je palivo odolnejšie proti detonačnému spaľovaniu. 
Oktánové číslo paliva sa zisťuje porovnávaním na skúšobnom zariadení s referenčným palivom. Oktánové číslo paliva odpovedá percentuálnemu objemovému podielu čistého izooktánu (C8H18) v zmesi s "n"-heptánom (C7H16), ktoré sa na skúšobnom zariadení začína detonačne spaľovať pri rovnakom kompresnom pomere ako porovnávané palivo. Čistý izooktán má oktánové číslo 100, heptán má oktánové číslo 0. Oktánové číslo teda môže mať aj hodnotu vyššiu ako 100, ak je dané palivo ešte odolnejšie proti samovznieteniu než čistý izooktán. 
Napríklad oktánové číslo 95 znamená, že palivo je rovnako odolné proti samovznieteniu ako zmes pozostávajúca z 95% oktánu a 5% heptánu.
Oktánove číslo je jedna zo základných charakteristík motorových palív pre zážihové motory. Je súčasťou označenia paliva, uvádza sa napr. na stojanoch čerpacích stanic a pod.
Zisťovanie oktánového čísla.
Správanie paliva je v skúšobnom jednovalcovom motore s premenlivým kompresným pomerom porovnané so správaním zmesi izo-oktánu a n-heptánu. Kompresný pomer sa postupne zvyšuje, až kým nezačne dochádzať k detonačnému spaľovaniu. Podľa spôsobu merania sa rozpoznávajú dve definície oktánového čísla:
Rozdiel oktánových čísiel rovnakého paliva meraných oboma metódami býva 2 - až 12 jednotiek. Nazýva sa tiež "citlivosť paliva na oktánové číslo". Oktánové číslo merané motorovou metódou je typicky o cca 10 bodov nižšie. V praxi sa vo väčšine krajín uvádza oktánove číslo podľa výskumnej metódy, oktánove číslo podľa motorovej metódy je však definované v normách.
Niektoré krajiny (napr. USA, Kanada) používajú tiež oktánové číslo vypočítané ako priemer z OČ-VM a OČ-MM. Vďaka hore spomenutému rozdielu medzi oboma metódami, oktánové čísla na benzínových pumpách v USA sú zhruba o 4 až 5 jednotiek nižšie ako v Európe. 87-oktánový benzín v USA ("regular") tak zhruba zodpovedá 91-oktánovému v Európe.
Detonačné spaľovanie.
Detonačné spaľovanie nastáva pri dostatočne vysokých teplotách a tlakoch vo valci v závislosti od odolnosti paliva. Prejavuje sa tak, že rýchlosť spaľovania dosahuje rýchlosť zvuku a v priestore valca sa šíria rázové vlny, ktoré sa odrážajú od vnútorných stien spaľovacieho priestoru. Tieto zvuky je možné rozoznať sluchom, preto sa jav nazýva laicky „klepanie motora“. 
Antidetonačné prísady.
Čistý benzín má veľmi nízke oktánové číslo. Preto sa do neho pridávajú prísady, ktoré ho zvyšujú. V minulosti boli najpoužívanejšie zlúčeniny olova (hlavne tetraetyl olova a tetrametyl olova). Liter benzínu tak obsahoval niekoľko desatín gramu olova, ktoré je však toxické. Dnes sú preto prímesi na báze olova zakázané. Ako antidetonátory sa používajú napr. aromatické amíny či halogenidy kovov.
Pascal

Pascal (čítaj paskal) značka Pa je základná jednotka tlaku podľa medzinárodnej sústavy SI.
1 Pa = 1 N · m−2 = 1 kg · m−1 ·s−2
1 Pa je tlak, ktorý vyvoláva sila 1 newtonu rovnomerne rozložená na rovinnej ploche s obsahom 1 m², kolmej k smeru sily. Jednotka bola pomenovaná po francúzskom matematikovi, fyzikovi a filozofovi Blaise Pascalovi za jeho experimenty s barometrom.
Jednotka Pa sa používa na meranie tlaku, pevnosti v ťahu, pevnosti v tlaku.
Prepočet Pascalov na iné jednotky.
Príklad: 1 Pa = 1 N/m2 = 10–5 bar = 1,0197×10–5 at = 9,8692×10–6 atm ...atď.
Poznámka: mmHg je skratka pre milimeter ortuťového stĺpca.
Adícia (chémia)

Adícia je organická chemická reakcia, pri ktorej sa dve a viac molekúl spája do jednej veľkej a dochádza k zníženiu väzbového rádu, t. j. trojitej väzby na dvojitú a dvojitej väzby na jednoduchú. Pri rozpade násobnej väzby sa musí zachovať štvorväzbovosť atómov uhlíka.
Poznáme dva hlavné druhy polárnych adičných reakcií: 
Ostatné nepolárne adičné reakcie existujú ako:
Adícia prebieha iba na chemických zlúčeninách s násobnou väzbou medzi:
Adícia je opakom eliminácie. Napríklad hydratácia alkénov a dehydratácia alkoholu je adično-eliminačný pár reakcií.
Adično-eliminačná reakcia.
Pri "adično-eliminačnej reakcii" prebieha súčasne adícia a eliminácia. Vo väčšine reakcií vytvára nukleofilná adícia karbonylové zlúčeniny (nukleofilná adícia acylu).
Ostatné adično-eliminačné reakcie sú:
čiastková reakcia Cl2 → Cl· + Cl· 
 radikály
 CH2=CH2 + Cl2 → CH2-CH2 
 Cl Cl
 1,2-dichlóretán 
 H H H H
 H-C=C-H + Br2 → H-C-C-H dibrómetán
 Br Br
Suspenzia (chémia)

Suspenzia je heterogénna zmes, v ktorej sú pevné častice s veľkosťou približne 10−6 m rovnomerne rozptýlené v kvapaline. Na rozdiel od koloidu podlieha suspenzia sedimentácii. Napríklad polievka, turecká káva, piesok vo vode.
Suspenzie sú disperzie tuhých, čo najjemnejšie práškovaných látok v tekutom prostredí. Tuhá látka je vždy vnútornou fázou (disperzum), tekuté dispergujúce prostredie je vonkajšou fázou (dispergens). Mixtúra (mixtura, mixtura agitanda- trepacia mixtúra) je tekutá suspenzia určená na vnútorné použitie. účinne látky sú rozptýlené najčastejšie vo vode. Chuť mixtúry možno korigovať korigenciami sirupom, aromatickou vodou. 
Omývadlo (lotio suspensa) je to tekutá suspenzia určená na vonkajšie použitie, ktorá obsahuje maximálne 10% tuhých látok. Suspenzné prostredie je voda, lieh, glycerol.
Tekutý zásyp (pulvis adspersorius liquidus) je suspenzia určená na vonkajšie užitie. Obsahuje až 50% tuhých látok. Je tekutá alebo tečie po pretrepaní.Najnovšie a objavujú prípravky ako suchá suspenzia (Suspensio sicca). Sú to zmesi účinných látok, z ktorých sa v čase potreby pridaním vody pretrepaním pripraví suspenzia.
Účinné látky.
Vnútornou fázou (dispersum) v suspenziách sú liečivá nerozpustné alebo slabo rozpustné v disperznom prostredí. V mixtúrach sú to sulfónamidy,antibiotika, uhličitan vápenatý
V omývadlách a tekutých zásypoch sú to dezinficienciá, antiseptiká, látky vysušujúce. Vonkajšou fázou (dispergens, disperzné prostredie) je najčastejšie voda, lieh, glycerol, éter, tekutý parafín.
Radikál (chémia)

Radikál (lat. "radicalis", pochádzajúci z koreňa) alebo často aj voľný radikál v chémii označuje paramagnetická častica (atóm, molekula alebo ión) s jedným alebo viacerými nespárovanými elektrónmi. Pre komplexy obsahujúce ióny prechodných kovov ani pre solvatovaný elektrón sa však označenie radikál zvyčajne nepoužíva. Najjednoduchší radikál je atóm vodíka. Prvý organický voľný radikál trifenylmetyl (trityl) bol identifikovaný Mosesom Gombergom v roku 1900. Prítomnosť nespárovaného elektrónu vo valenčnej vrstve spôsobuje zvyčajnú vysokú reaktivitu radikálov. Najvýznamnejšie sú radikály v oxidačných, polymerizačných a substitučných reakciách a dôležitú úlohu hrajú aj v biochémii a biológii. 
Voľný radikál.
Chemici v 19. storočí chápali radikál len ako skupinu atómov alebo časť molekuly, ktorá môže prejsť z jednej molekuly na inú, ale nemôže existovať samostatne. Po objavení radikálov ako častíc schopných samostatnej existencie bolo potrebné tieto častice odlíšiť od pôvodného chápania zavedením pojmu "voľné radikály". V súčasnosti sú voľné radikály skôr vnímané ako častice, ktoré opustili pôvodný radikálový pár resp. solvatačnú mriežku, keďže väčšina radikálov vzniká homolytickým štiepením kovalentnej väzby alebo prenosom elektrónu medzi dvomi molekulami. 
Reaktivita.
Stabilita alkylových radikálov, analogicky k stabilite karbokatiónov, je tým vyššia čím viac je dané radikálové centrum substituované. Preto radikálové reakcie prebiehajú prednostne v smere tvorby čo najviac substituovaného radikálu:
Radikál môže byť taktiež stabilizovaný ak sa centrum nachádza v blízkosti funkčnej skupiny priťahujúcej elektróny ako napr. karbonylovej, nitrilovej alebo éterovej skupiny. Stabilita radikálu je tiež zvýšená, ak je nespárený elektrón konjugovaný v systéme π-elektrónov. Reaktívne radikály veľmi ochotne napádajú najmä nenasýtené zlúčeniny. Tieto môžu potom ďalej reagovať napr. s kyslíkom. Medzi najreaktívnejšie radikály patrí hydroxlový radikál HO•, ktorého účinky sa často spájajú s oxidatívnym stresom v biológii a medicíne. 
Charakteristické reakcie radikálov sú radikálové substitúcie a radikálové adície. 
Význam voľných radikálov v biológii.
Medzi ďalšie reaktívne radikály zodpovedné za škody na biologických štruktúrach a spôsobujúce oxidáciu, starnutie a mutácie patria okrem hydroxylového radikálu superoxidový O2-•, peroxylový RO2•, hydroperoxylový HO2• a ďalšie. Tieto radikály patria do skupiny reaktívnych foriem kyslíka, medzi ktoré patria aj neradikálové zlúčeniny ako napr. peroxid vodíka.
Účinky radikálov v živých organizmoch však nie sú iba negatívne. Oxid dusnatý, ktorý bol časopisom Science vyhlásený za molekulu roku 1992, má dôležitú funkciu ako signálna molekula u stavovcov.
Pascal (rozlišovacia stránka)

Pascal môže byť
Tepelná kapacita

Tepelná kapacita (značka C) je miera tepla ktoré musí teleso prijať (resp. odovzdať) aby došlo k zmene jeho teploty. Je definovaná ako množstvo tepla v jouloch, ktoré treba telesu dodať, aby sa jeho teplota zvýšila o 1 K (Kelvin), prípadne o 1 °C (stupeň Celzia). Vo fyzike a termodynamike sa ako jednotka teploty používa prednostne Kelvin.
alebo
Tepelná kapacita vztiahnutá na hmotnosť látky sa nazýva merná tepelná kapacita (značka c). Tepelná kapacita vztiahnutá na mol látky sa nazýva molárna tepelná kapacita.
Tepelná kapacita plynov.
Pri zmene vnútornej energie plynu dodaním tepla sa podľa stavovej rovnice spolu s teplotou zvýši aj jeho tlak, alebo objem (alebo oba) podľa okrajových podmienok. Ak sa zvyšuje objem a plyn sa rozpína, koná týmto rozpínaním prácu na svojom okolí, čím sa znižuje jeho vnútorná energia a tým aj teplota. Ak dovolíme ohrievanému plynu rozpínanie, tak v porovnaní s rovnakým plynom v uzavretom nemennom objeme mu na ohriatie o jeden kelvin musíme priviesť viac tepla. Tepelnú kapacitu plynov vzťahujeme vždy na látkové množstvo plynu. 
Tepelná kapacita pri konštantnom objeme — "Cv"
je teda menšia ako tepelná kapacita pri konštantnom tlaku — "Cp"
Medzi oboma tepelnými kapacitam platí vzťah:
Pomer medzi tepelnými kapacitami sa nazýva Poissonova konštanta.
Podobná závislosť platí aj pri mernej tepelnej kapacite pri konštantnom tlaku "cp" a mernej tepelnej kapacite pri konštantnom objeme "cV".
Hodnoty.
V nasledujúcej tabuľke sú uvedené experimentálne zistené tepelné kapacity vybraných plynov pri konštantnom objeme. Označené sú plyny s jednoatómovými molekulami.
Uvedené hodnoty sú približne platné za bežných laboratórnych podmienok. Tepelná kapacita je veličina na teplote závislá, pričom závislosť je silná a pomerne zložitá. Na veľmi krátkom teplotnom intervale však býva v inžinierskej praxi považovaná za konštantu. Kilomolové teplá pevných látok a plynov s rastúcou teplotou rastú.
Pre Dusík:
Tepelná kapacita zmesi plynov.
Tepelnú kapacitu zmesi plynov (napríklad vzduchu, alebo spalín) môžeme vypočítať, ak poznáme podiely a tepelné kapacity zložiek z rovnice:
Bitka pri Varne

Bitka pri Varne sa konala 10. novembra 1444 neďaleko Varny vo východnom Bulharsku. V tejto bitke turecké vojská pod vedením sultána Murada II. porazili poľské a uhorské vojská pod vedením Vladislava III. a Jána Huňadyho.
Príčiny.
Po neúspešnej výprave proti Belehradu turecký sultán Murad II. podpísal desaťročné prímerie s Uhorskom, urobil poriadok v Karmanskom emiráte v Anatólii a v auguste 1444 rezignoval na trón v prospech svojho 12 ročného syna Mehmeda II.
Napriek mierovej zmluve Uhorsko s Benátkami a pápežom Eugenom IV. zorganizovali novú križiacku armádu. O tejto správe spomína Murad II. v súvislosti so synom, že pôvodne odmietal výzvy s tým, že nie je sultánom, no jeho prefíkaný syn mu napísal: "Ak ste sultánom Vy, veďte Vaše vojská, no ak som sultánom ja, prikazujem Vám, aby ste moje vojská viedli Vy."
Armády.
Zmiešaná kresťanská armáda, skladajúca sa hlavne z uhorských a poľských vojsk, ale aj českých oddielov, pápežských rytierov, Bosniakov, Srbov, Chorvátov, Bulharov, Rumunov a Rusínov, sa stretla s početne väčšou tureckou armádou. Uhri boli slabo vyzbrojení a sľúbené posily z Valašska a Albánska neprišli. Benátky sľúbili, že budú blokovať Turkom presun vojsk cez Bospor, čo aj dodržali, ale ich najväčší obchodný konkurenti - Janov, aby si získali obchodné privilégiá od Turecka, previezli osmanské vojská na svojich obchodných lodiach cez prieliv a zaskočili križiacke vojská, pochodujúce na Varnu.
Následky.
30 000 križiakov bolo rozdrvených 120 000 Turkami, pričom viac ako polovica spojeneckej armády zahynula alebo bola zranená. Smrť Vladislava III. v bitke spôsobila, že Česko a Uhorsko zostali v rukách 4 ročného Ladislava Pohrobka. Bulhari nazvali Vladislava III. nežným menom „Varnenčik“, podľa mesta, kde bojoval a zomrel, a považujú ho za bohatiera.
Porážka vojsk znamenala pre východnú Európu na niekoľko desaťročí koniec nádejam na vymanenie spod nadvlády Osmanskej ríše.
Portugalčania

Portugalčania alebo Portugalci sú románsky národ v Portugalsku, Brazílii, Francúzsku,
v USA, Kanade a Nemecku. Portugalčania hovoria portugalským jazykom a väčšina verí v rímskokatolícku cirkev.
Dejiny.
Pôvodné obyvateľstvo bolo v období rímskej vlády romanizované a odvtedy sa obyvatelia dnešného Portugalska považujú za románsky národ. V závere existencie Rímskej ríše sa na jeho území rozšírilo kresťanské náboženstvo. V období sťahovania národov sa cez územie Portugalska prehnalo množstvo germánskych kmeňov. Až do 8. storočia sa krajina stala súčasťou Vizigótskeho kráľovstva. Pôvodní romanizovaní obyvatelia vyznávali rískokatolícku vieru a postupne na ňu prešli aj ariánski Vizigóti. Po invázii Arabov v 8. storočí sa krajina stala súčasťou moslimskej Arabskej ríše. Obyvatelia však aj napriek tomu zostali rímski katolíci.Po vzniku samostatného Portugalského kráľovstva sa Portugalčania sformovali v jeden najstarší európsky národ s vlastnou štátnosťou. Po víťazstve nad islamom a veľkých zámorských objavoch vytvorili veľkú koloniálnu ríšu. Získali územia v Afrike, v Ázii a v Amerike. Postupne sa ich ríša rozpadla a v 20. storočí z nej ostalo iba torzo. Na druhej strane sa však portugalčina ozýva na širokých priestoroch Brazílie, Angoly, Mozambiku či v ďalekom Východnom Timore.
Rozšírenie.
Veľa Portugalčanov a ich potomkov žije aj v Taliansku, na Bermudách, v Belgicku a v krajinách Latinskej Ameriky.
Kláštor Port-Royal

Port-Royal bol ženský kláštor v obci Magny-les-Hameaux pri Versailles. 
Dejiny.
Kláštor bol v 17. storočí centrom jansenizmu. Žil tu a pracoval Blaise Pascal. Pre vyučovanie v kláštore sa zostavovali učebnice rozličného druhu, známa bola predovšetkým učebnica logiky od Arnaulda a Nicola (tzv. portroyalská logika), napísaná v duchu karteziánskeho racionalizmu.
Na rozkaz Ľudovíta XIV., ktorý v boji proti jansenistom podporoval jezuitov, bol kláštor v roku 1710 vypálený.
V súčasnosti je v ňom múzeum.
Slovenské právo (zvykové právo)

Slovenské právo (lat. ius Slavonicum, ius Sclavonicum) bolo zvykové poddanské právo na Slovensku; ako slovenské sa označuje v 15. stor. - 16. stor. v protiklade k nemeckému právu a valašskému právu.
Podľa slovenského práva poddaní nemali právo scudzovať pôdu (emfyteuza), výnimkou boli len klčoviská.
Porucha

Porucha môže byť:
Plač

Plač u dospelého je forma alebo príklad regresie.
Funkčná porucha

Funkčná porucha je porucha činnosti, pri ktorej nebola zistená porucha nositeľa tejto činnosti, napr. porucha činnosti niektorého orgánu, pri výskume ktorej nebola zistená ako príčina porucha tohto orgánu.
Študijný plán

Študijný plán je prehľad obsahových, kvalitatívnych i kvantitatívnych požiadaviek, ktoré treba zvládnuť počas štúdia alebo jeho určitého obdobia, ako aj ich časové vymedzenie. 
Študijný plán v zmysle školského dokumentu a záväznej obsahovej a časovej normy sa nazýva učebný plán. Osobitný študijný plán, ktorý môže byť určený v odôvodnených prípadoch študentovi alebo skupine študentov riadneho štúdia na vysokej škole, sa nazýva "individuálny študijný plán".
Štátne právo

Štátne právo je odvetvie verejného práva upravujúce základy spoločenského a štátneho zriadenia.
Učebný plán

Učebný plán je dokument, v ktorom sa vymedzuje rozsah a obsah vzdelávania a výchovy; určuje učebné predmety alebo študijné predmety, ich postupnosť podľa ročníkov, ako aj týždenný počet vyučovacích hodín (na vysokých školách prednášok, seminárov a cvičení). Učebný plán je východiskom pre zostavenie účebných osnov a rozvrhu hodín. Výber a štruktúra jednotlivých učebných predmetov sa v učebnom pláne uskutočňuje v súlade s cieľom výchovy. Na odborných a vysokých školách zodpovedá príslušnému učebnému odboru a študijnému odboru. Učebný plán je hlavný dokument na vytýčenie obsahu vyučovania. Rozhodujúci vplyv na tvorbu učebného plánu majú požiadavky spoločnosti a rozvoj vedeckého poznania.
Porucha osobnosti

Porucha osobnosti je postihnutie jedinca, o ktorom sa predpokladá, že ako novorodenec síce dostával adekvátnu starostlivosť, no približne od deviatich mesiacov až do dvoch rokov ho veľmi zanedbávali. Je menej postihnutý, ako psychotik, ale stále dosť významne. Preto je jeho liečenie náročné.
Tangenciálna porucha

Porucha tangenciálna je tektonická porucha, výsledok tangenciálnych síl pôsobiacich kolmo na smer gravitácie, približne vodorovne so zemským povrchom. Súvisia s horizontálnymi pohybmi zemskej kôry. 
Tangenciálne sily sa prejavujú v tlaku alebo v ťahu. Tlakom sa priestor zmenšuje, ťahom zväčšuje. Uplatňujú sa najmä pri vzniku pásmových pohorí, príkrovov, prešmykov a vrás (alpinotypné vrásnenie). Opakom sú radiálne poruchy.